Jerolim Kavanjin - Wikipedija

# Jerolim Kavanjin

### Izvor: Wikipedija

Jerolim Kavanjin (Split, 4. veljače 1641. - Split, 29. studeni 1714), hrvatski pjesnik poznoga baroka.

Splitski bogataš i plemić, potomak pohrvaćene talijanske porodice Cavagnini, istakao se istodobno kad i Ignjat Đurđević: početkom XVIII. stoljeća, u ljetnikovcu na Braču (Sutivan), kamo se povukao nakon odvjetničke i vojničke karijere, piše najopširniji spjev u cjelokupnoj hrvatskoj književnosti (više od 32.500 stihova!), "Poviest vanđelska bogatoga a nesretna Epuluna i ubogoga a čestita Lazara", koji su kasniji priređivači, prema podnaslovu u izvorniku, nazvali "Bogatstvo i uboštvo", religiozno-filozofski ep pjesnički nekonzistentan ali stilski znakovit (pisan je, umjesto splitskom čakavštinom, štokavštinom ijekavsko-ikavskom).

Izražavajući duh filozofskih kretanja XVII. i XVIII. stoljeća, ova "enciklopedija u stihovima" (Josip Aranza) svoju baroknu duhovnost usmjerava spoznaji života i ljudskog bitka u dvojnoj naravi ljudskoj i božanskoj. Pored klasične humanističke, latinske i talijanske književnosti (Dante), Biblije i drugih religioznih spisa, pored povijesnih autora: Konstantina Porfirogeneta, Popa Dukljanina, i Mavra Orbinija, Dubrovčani su bili temeljna Kavanjinova lektira - među njima prije svih Junije Palmotić i Ivan Gundulić.

Dobavljeno iz "http://hr.wikipedia.org../../../j/e/r/Jerolim_Kavanjin_0a30.html"

Kategorije: Hrvatski književnici | Hrvatski pjesnici | Split

##### Views

- Članak
- Razgovor
- Trenutna inačica

##### Traži